સંસ્થા ઈન્દુમતીબેનના ચંદન બંગલામાં કાર્યરત છે. સાંજના શાળા છૂટ્યા પછી કંઠ્ય, હારમાનિયમ, તબલાના, નાટક અને નૃત્યના જુદા જુદા વર્ગોમાં લગભગ 200 જેટલા વિદ્યાર્થીઓથી વાતાવરણ જીવંત બની જાય છે. કલાનિકેતન દ્વારા પ્રખ્યાત કલાકારો દ્વારા નિયમિત અંતરે કાર્યશાળા, જલસા અને વ્યાખ્યાનો વગેરે યોજવામાં આવે છે. બાળકોએ વર્ષ દરમિયાન મેળવેલ શિક્ષણ અને તેમની વિશિષ્ટ પ્રતિભા પ્રદર્શિત કરવા માટે સંસ્થાનો વાર્ષિક કાર્યક્રમ યોજાય છે. સંસ્થાનો પ્રયત્ન વિદ્યાર્થીઓને ફક્ત સારા વિદ્યાર્થીઓ બનાવવાનો જ નહી પરંતુ તેઓ તેમને એક સારી વ્યક્તિ બનાવવાનો પણ છે.